གས་ཟད་པ་དང་། སེམས་མ་རིག་ལས་ཀྱི་སྒྲིབ་དག་ནས། ཉམས་རྟོགས་པའི་གསལ་
མདངས་སྟོན་པའི་ཕྱིར། ལུས་ན་ཚ་བསླངས་པ་ཤིན་ཏུ་ལེགས། ད་སྐྱེ་འགྲོ་སེམས་
ཅན་ཐམས་ཅད་ཀུན། དྲིན་ཨ་མར་མགྱུར་གང་ཡང་མེད།། ནད་གདོན་གྱིས་མནར་
བའི་ཟུག་རྔུ་རྣམས།། དུས་ད་ལྟར་མ་ལུས་ཐམས་ཅད་ཀུན།། མདངས་ཉི་ཟེར་མ་
ལ་འདུས་པ་བཞིན་༎ ང་གཅིག་བུའི་ནད་དུ་འདུས་ལ་ཤོག །སྟེང་འོག་དང་བར་
གདོན་མ་ལུས་ཀུན།། གདོན་ཆར་པ་བཞིན་དུ་འབེབས་ལ་ཤོག །ལས་ནད་དང་
རྐྱེན་དབང་མ་ལུས་ཀུན།། ནད་རྒྱ་མཚོ་བཞིན་ཏུ་སྐྱིལ་ལ་ཤོག །མ་ཁམས་གསུམ་
འཁོར་བའི་སེམས་ཅན་གྱི།། ནད་གདོན་གྱི་བདག་པོ་གང་ཡིན་པ།། དུས་ད་ལྟར་
འདི་རུ་འདུས་ལ་ཤོག །ཕཊཿ ཅེས་དྲིན་དུ་ཤེས་པར་བྱའོ། །བཞི་པ་བཏང་སྙོམས་ཚད་མེད་ཀྱིས་དྲིན་
གཟོ་བ་ནི། གོང་དུ་འདྲེ་གཅོད་ཀྱི་སྐབས་སུ་བསྟན་པ་བཞིན། ཕཊཿ ཀྱིས་རིག་པ་ཡུམ་དུ་སྤར་ཏེ་བམ་བསྒྲལ་ནི།
རང་སེམས་དེ་མ་ཅིག་བསྐལ་པ་བཟང་མོ༔ ཞེས་དང་། དྲིན་གཟོ། བདག་ཉོན་མོངས་དུག་
ལྔའི༔ ནས། སྡོང་གྲོགས་མཛོད། ཕཊཿ ཡན་དང་འདི་སྐབས་བོན་གྱི་སྦྱིན་པ་དང་། སྐྱབས་ཀྱི་སྦྱིན་པ་
ལོགས་སུ་བཀོད་པར་ལྟར། ཁྱེད་འདིར་འདུས་ཀྱི༔ ཞེས་དང་། ཕཊ༔ ཨཿ ཡན་དང་། དེ་ལྟར་
མ་ལུས་ཐམས་ཅད༔ ཅེས་སོ། །ལྔ་པ་ཞོར་འབྱུང་དམིགས་པ་རྟགས་ཚད་་ལ། དང་པོ་སྤྱིར་རླུང་མཁྲིས་བད་
ཀན་སོགས་མི་གཙང་བ་འགོ་ནད་ལ་སོགས་ནད་སྦྱང་ནི། ཤོག་དྲིལ་ལྟར་རླུང་དང་དམིགས་པ་འཁྲུལ་འཁོར་གསུམ་དུ་
བསྟན་པ་བཞིན་ཉམས་སུ་ལེན་ལ། བྱེ་བྲག་རྒྱལ་པོའི་སྨྱོ་འབོགས། ཀླུ་ནད་མཛེ་ཤུ། གཟའ་ནད་དུག་ཟེར། བསེན་
མོའི་གདུག་པ། བཙན་ནད་ཧུར་ཐུམ་སོགས་ལ། དམིགས་གསལ་དུ་དགོས་ཚེ་ཤོག་དྲིལ་བཞི་པ་འདྲེ་གཅོད་ཀྱི་སྐབས་
སུ་བསྟན་པ་བཞིན་བྱའོ། །དེ་ནས་རྟགས་ཚད་བསྟན་པ་ནི། གཅོད་བསྐོར་ལས། ལུས་ཀྱི་ན་ཚའི་བསླང་ཚད་ནི། སྔར་
བས་ན་ཚ་ཆེ་བ་དང་། ནང་ཁྲོལ་དོན་སྣོད་ན་བ་དང་། ཡན་ལག་ལྷུ་ཚིགས་ཁོལ་བ་དང་། ཉམས་དང་སྣང་བ་འཁྲུགས་
པ་དང་། བློ་ནོར་འདི་རུ་འོང་སྙམ་དང་། གནམ་ས་ཁ་ཞབས་ལོག་པ་དང་། བཟོད་བླག་མེད་པ་སྣ་ཚོགས་འབྱུང་།
309

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
ནད་གདོན་དག་གི་ཆོད་ཚད་ནི། ན་ཚ་སྔར་བས་ཆུང་བ་དང་། ལུས་པོ་ཡང་དང་ཟ་འདོད་དང་། ཡིད་ནི་དང་ཞིང་
ཡིད་ཀ་བདེ། ངོ་ཤེས་སེམས་ཅན་ཤི་བསད་དང་། ཤ་ཉེ་ཤི་དང་ནོར་ཤོར་དང་། ཆུ་སྐམས་ཤིང་སྐམས་རིར་མེ་ཤོར།
ཉི་ཤར་གྱེན་འཛེག་གོས་གསར་གོན་དང་མཁར་ལས་ཚར། ནད་་གདོན་དག་གི་ཚར་ཚད་ནི། ཁྲག་རྣག་ལུས་ལས་བྱུང་
བ་དང་། སྣ་ཁྲག་འཛགས་དང་འབུ་སྲིན་ཐོན། ལུས་དང་རྣམ་ཤེས་ཕྲལ་བ་དང་། ཤ་རུས་ཁ་ ཁར་བྱེ་བ་དང་། ཤ་དང་
རུས་སུ་གཏུབས་པ་དང་། མི་ནག་ཚོགས་པ་མང་པོ་ཡིས། ཤ་དང་རུས་སུ་གཏུབས་པ་དང་། ཁྲོམ་པ་གཅན་ཚོགས་
མང་པོ་ཡིས། ཟོས་གཏོར་ཕྱོགས་བཅུར་ཁྱེར་ནས་སོང་། ཡར་སྐྱུགས་མར་རྙོང་རླངས་པ་ཐོན། དོན་སྙིང་ནང་ཁྲོལ་རྩ་
མཐོང་སོགས། ནད་དང་གདོན་གྱི་ཚར་ཚད་ཡིན། ཞེས་སོ། །གསུམ་པ་རྟོགས་མི་རྟོག་གཉིས་མེད་བོན་སྐུ་རུ་རྩད་གཅོད་
པ་ནི། ཤོག་དྲིལ་ལྟར་ཉམས་སུ་ལེན་པར་བྱའོ། ༧ །གསུམ་པ་རྗེས་བྱ་ལ་འདི་ཉིད་ཀྱི་ཤོག་དྲིལ་ལས། རྗེས་ནི་ཀུན་ལ་རང་
དོན་དུ་སྨོན་ལམ་བཏབ། གཞན་དོན་དུ་བསྔོ་བར་བྱ། གཉིས་མེད་བོན་ཉིད་ཀྱི་རོལ་པར་ཉམས་སུ་བླངས། ཞེས་གསུངས་
པའི་ཕྱིར། དང་པོ་གཞན་དོན་དུ་བསྔོ་བ་བྱ་བ་ནི། ཧོ་བདག་གིས་བགྱིས་པའི་དགེ་བའི་རྩ་བ་ཟག་
བཅས་དང་།། ཟག་མེད་ཐམས་ཅད་གཅིག་ཏུ་བསྡུས་ནས།། ཁམས་གསུམ་རིགས་
དྲུག་སེམས་ཅན་དོན་དུ་བསྔོཀ རིག་པ་སྐུ་གསུམ་རྩལ་རྫོགས་དོང་སྤྲུགས་ཤོག གཉིས་
པ་རང་དོན་དུ་སྨོན་ལམ་གདབ་པ་ནི། དེ་ལྟར་བསྔོས་བ་ལ་བརྟེན་ནས། བདག་དང་མཐའ་
ཡས་པའི་སེམས་ཅན་ཐམས་ཅད་།། ཡེ་ནས་སྐུ་གསུམ་ལྷུན་གྲུབ་ཡིན་པས།། ཕྱོགས་
དང་རིས་མེད་པར་རང་འབྱུང་གི་ཡེ་ཤེས་སུ་བདལ། ཕྱི་དང་ནང་མེད་པར་བོན་ཉིད་
ཀྱི་ཀློང་དུ་ཤར། སྟེང་དང་འོག་མེད་པར་ཐིག་ལེ་གཅིག་ཏུ་འུབས་ཆུབ་པས། དམྱལ་
བ་སངས་རྒྱས་སུ་དོང་སྤྲུགས། སྡུག་བསྔལ་བོན་ཉིད་དུ་ལ་ཟླ༎ འཁོར་བ་མྱང་འདས་
སུ་ཡེ་གྲོལ། རྣམ་རྟོག་ཡེ་ཤེས་སུ་ལམ་བསྟན།། རྒྱུན་གྱི་བདེ་ཆེན་དུ་སངས་རྒྱས།
མཐོ་དམན་ཀློང་ཆེན་དུ་ཁོད་སྙོམས།། བོན་ཉིད་ཚིག་ལས་འདས་པར་སུན་ཕྱུང་།
སེམས་ཉིད་ཡེ་སངས་རྒྱས་པར་ཡེ་བདལ། མ་བྱས་ལྷུན་གྱིས་གྲུབ་པར་ཡེ་རྫོགས་
ཏེ།། རང་བཞིན་བླ་ན་མེད་པའི་དཀྱིལ་འཁོར་དུ་རང་དག །བླང་དོར་བྱ་རྩོལ་མེད་
310

ཉམས་ཁྲིད་སྙིང་གི་རྒྱ་ཅན་སོགས་ལེའུ་ཕྲན་སྐོར།
པའི་བོན་ཉིད། ནམ་མཁའ་ལྟ་བུའི་རང་བཞིན་དུ་འབད་པ་དང་།། རྩོལ་བ་མེད་
པར་སངས་རྒྱས་པར་གྱུར་ཅིག །བོན་ཉིད་མཉམ་པ་ཆེན་པོའི་ངང་དུ་བདག་དང་
མཐའ་ཡས་པའི་སེམས་ཅན་ཐམས་ཅད།། སངས་མི་རྒྱ་བའི་དབང་མེད་དེ།། ཡེ་གྲོལ་
ལ་རང་གྲོལ་གྱིས་གསལ་གདབ་སྟེ། ཡང་དག་པའམ་མངོན་པར་སངས་རྒྱས་པར་
གྱུར་ཅིག །གསུམ་པ་གཉིས་མེད་བོན་ཉིད་ཀྱི་རོལ་པ་ཉམས་སུ་ལེན་པ་ནི། དེ་ལྟར་ཉམས་སུ་ལེན་པའི་དུས།
གཅོད་བྱ་གཅོད་བྱེད་ཀྱི་རྟོག་པ་ཐམས་ཅད་གཟོད་མ་ནས་རང་བཞིན་གྱིས་མ་གྲུབ་པར། དམིགས་བྲལ་ཤེས་རབ་ཆེན་
པོའི་རྩིས་ཡོངས་སུ་ཟིན་པར་བྱའོ། །དེས་ནི་ཉོན་མོངས་ནད་ཀྱི་སྣང་བ་གཅོད་དེ། ན་ཚ་ལམ་དུ་བསླངས་པས། སྡུག་
བསྔལ་སེམས་ཉིད་ཀྱི་རྒྱན་དུ་འཆར་བའི་དགོས་པ་ཡོད་དོ། །དེ་ལྟར་མ་ཆོད་བར་དུ་བྱ་ཞིང་གོང་ལྟར་ཡང་ཡང་བསྐྱར་
རོ། །དེ་བཞིན་རབ་ཟླ་བ་གསུམ། འབྲིང་ཟླ་བ་གཅིག །ཐ་མ་ཞག་ཉེར་གཅིག་སོགས། སྣང་བ་གསུམ་པོ་མ་ཆོད་བར་
དུ་ཉམས་སུ་ལེན་པར་བྱའོ། །གསུམ་པ་ལས་ལ་སྦྱར་བ་ལ། དེ་ལྟར་ཕྱོགས་རིས་མེད་པའི་རྒྱལ་ཁམས་སུ་འགྲིམ་ཞིང་།
ཚ་གྲང་དང་བདེ་སྡུག་གི་སྣང་བ་ཐམས་ཅད་ལམ་དུ་སློང་ཏེ། སྡུག་བསྔལ་རྩད་ནས་གཅོད་པ་ནི། ཕྱིའི་ལས་སྦྱོར་རོ། །
དུར་ཁྲོད་དང་གཉན་ས་རུ། ཕུང་པོ་གཟན་དུ་བསྐྱུར་ནས། ལྷ་འདྲེའི་ཆོ་འཕྲུལ་གང་བྱུང་ལམ་དུ་་སློང་སྟེ། ན་ཚ་ཆད་་ནས་
གཅོད་པ་ནང་གི་ལས་སྦྱོར་རོ། །དབེན་པའི་གནས་སུ་ཕྱི་ནང་གི་འབྲེལ་པ་བཅད་ཅིང་རྣམ་རྟོག་ལམ་དུ་སློང་སྟེ། བདག་
འཛིན་རྩད་ནས་གཅོད་པ་ནི། གསང་བའི་ལས་སྦྱོར་རོ། ༧ །གསུམ་པ་རྗེས་བྱ་མཁའ་འགྲོ་གཏེར་སྲུང་གི་བསྙེན་པ་ནི།
ཤོག་དྲིལ་དགུ་པ་ལྟར། ཉམས་སུ་ལེན་ཏེ། དང་པོ་བསྙེན་པ་ལ། ས་ལེ་འོད་↑ འབུམ་གཅིག །གཉིས་པ་སྒྲུབ་
པ་ནི། བསྭོ་མ་མ་ཛ༔ འབུམ་གཅིག །གསུམ་པ་ལས་སྦྱོར་ལ། བསྭོ་མ་མ་ཛ་མུ་ཡེ༔ སྐབས་དང་སྦྱར་
ཏེ། དེ་དག་གི་ཏིང་འཛིན་དཀྱིལ་འཁོར་མཆོད་གཏོར་ལ་སོགས་གཞུང་ལྟར་བྱའོ། །ཐུན་མཚམས་སུ། སྟོང་
གསུམ་རབ་འཇིགས་དུར་ཁྲོད༔ སོགས་བསྐུལ་ལ་གཏོར་མ་འབུལ་ལོ། །གསུམ་པ་གཞུང་གི་རྗེས་བྱ། སྒོ་
དབྱེ་ཕུད་སྦྱངས་དབྱེ་གཤེགས་བཀྲ་ཤིས་ལ་སོགས་སྤྱི་ལྟར་བྱའོ། །དེ་ལྟར་བསྙེན་སྒྲུབ་ལས་གསུམ་དུ་བསྟན་པ་ལ། བསྒྲུབ་
པའི་དུས་སུ་ཕྱི་ནང་གི་གསོལ་འདེབས་དང་། ཚོགས་བསགས་མཎྜལ་གྱི་རིམ་པ་རྣམས་བཏང་བཞག་ཤེས་པར་བྱ། དགྲ་
གཅོད་དུས་སུ་དུག་ལྔ་སོ་སོར་ཕྱེ་ལ་ལུས་སྦྱིན་དུས་ལྔར་བྱ་སྟེ། ཐོ་རངས་ཕྲག་དོག །ཉི་ཤར་ང་རྒྱལ། ཉིན་གུང་ཞེ་སྡང་།
311

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
དགུང་མོར་འདོད་ཆགས།
ལ། དྲིན་དྲན་པ་ཡན་རང་རང་གཞུང་ལྟར་སོང་ནས། དྲིན་གཟོ་ཐོ་རངས་དག་གཅོད་ལྟར་བྱ་ལ། ཉི་ཤར་འདྲེ་གཅོད་
ལྟར། དཀར་འགྱེད། དགུང་མོར་ཁྲ་འགྱེད། ནམ་གུང་དམར་འགྱེད་སོགས་ལུས་སྦྱིན་དུས་བཞིར་བྱ། དེ་ལྟར་སྣང་
བ་གསུམ་གཅོད་པ་ལ། རབ་ཟླ་བ་རེ་རེ། འབྲིང་ཞག་བཅུ་རེ། ཐ་མར་ཞག་བདུན་རེ་བསྒྲུབ་པ་འདི་ནི། གཏེར་གཞུང་
གི་དགོངས་པ་ཁོ་ན་ཡིན་ཏེ། སྒྲུབ་ཐབས་ལས། རབ་ཟླ་བ་གསུམ། འབྲིང་ཟླ་བ་གཅིག །ཐ་མར་ཞག་ཉེར་གཅིག །མི་
ཚིག་གིས་བར་མ་ཆོད་པར་འབུངས། ཞེས་དང་། འདི་ཉིད་ཀྱི་ཤོག་དྲིལ་ལས། མ་ཆོད་བར་དུ་ནན་ཏན་བྱ་ཞིང་གོང་ལྟར་
བསྐྱར་རོ། །ཞེས་གསུངས་པའི་ཕྱིར་རོ། ༧ །དེ་ལྟར་ཟབ་ལམ་གསང་བའི་དགོངས་སྤྱོད་ཚུལ། ཟབ་གཏེར་བཀའ་ཡི་
དགོངས་པའི་གནད་བཀྲལ་བ། ཟབ་དོན་ལུང་གི་བཅུད་ཕྱུང་མན་ངག་བཅུད། ཟབ་དགུའི་ཡང་བཅུད་འདི་འདྲ་
འབྱུང་བར་དཀོན། ༧ འདི་ནི་སེམས་ཀྱི་གནས་ལུགས་མ་རྟོགས་པས། རང་ལ་རང་མ་ཤེས་ནས་རང་ཉིད་་འཁྲུལ། འཁྲུལ་
པས་འཁྲུལ་རྗེས་འབྲིང་ནས་འཁྲུལ་པར་སྤྱོད། རང་སེམས་འདྲེ་རུ་བཟུང་བའི་གཅོད་ལུགས་མིན། ༧ གཉིས་འཛིན་
བསྒོམས་པས་འདྲེ་ལ་གནོད་སེམས་བསྐྱེད། དྲག་དམིགས་གཟིར་ཞིང་ཕཊ༔ཀྱིས་གནམ་ས་འགེངས། དྲེགས་པས་ཆུ་
དཀྲུགས་རི་བཤིག་གནས་ནས་བསྐྲད། རང་སྣང་འདྲེ་རུ་གཟུང་བའི་གཅོད་ལུགས་མིན། ༧ ལྷ་འདྲེ་གཉིས་སུ་འཛིན་ན་
གཅོད་པ་གོལ། སྣང་གསུམ་དགྲ་རུ་མཐོང་ན་གཅོད་པ་ལོག །སྙིང་རྗེའི་གོ་ཆ་མེད་ན་གཅོད་པ་ལྟུང་། ཐེར་ཟུག་འཛིན་
བཅས་བསྒོམ་པའི་གཅོད་་ལུགས་མིན། ༧ མ་རིག་བདག་འཛིན་དགྲ་བོ་ཁོང་དུ་གསད། མ་རྟོགས་གཉིས་འཛིན་འདྲེ་
བགེགས་ནང་དུ་གདུལ། མ་ཤེས་ཉོན་མོངས་ཟུག་རྔུ་གནས་སུ་གཞོམ། སྣང་གསུམ་རང་དགྲ་རང་གིས་རང་
རང་གཞོམ་
བྱ། ༧ འདི་ནི་རབ་ཀྱིས་འཁོར་འདས་སེམས་སུ་ཆོད། སེམས་ཀྱི་ངོ་བོ་ནམ་མཁའི་ངང་ཚུལ་ཅན། ཀུན་བྱེད་རྒྱལ་པོ་ཐིག་
ལེ་ཉག་གཅིག་འདི། གདོད་ནས་འཕོ་འགྱུར་མེད་པའི་ངང་དུ་གནས། ༧ མཐོང་བ་ལྷ་ཡི་སྤྱན་གྱིས་མི་གཟིགས་ལ། འཛིན་
པ་ལྕགས་ཀྱུ་ཅན་གྱིས་འདི་མི་ཟིན། འཆིང་བའི་ཞགས་པ་ཅན་གྱིས་འདོག་ཏུ་མེད། མཚོན་ཐོག་ཤན་པས་ཡང་ནི་ག་
ལ་སོད། ༧ གཡོ་བ་སྟོང་གསུམ་ལོག་ཀྱང་མི་ནུས་ལ། བཤིག་པ་མུ་སྟེགས་བྱད་ཀྱིས་འདི་མི་ཞིག །ལྷ་འདྲེའི་དམག་ཆེན་
གཡོས་ཀྱང་བརྒལ་དུ་མེད། འདི་ནི་ཡེ་ནས་ཐོག་མཐའ་མེད་པར་གནས། ༧ འདི་ལ་གཅོད་ཅེས་བྱ་བའི་ཐ་སྙད་མེད།
སྣང་གསུམ་རང་སྣང་རང་ཤར་རང་གྲོལ་ལས། རང་ལས་མ་ཤར་གདོད་ནས་གྲུབ་པ་མེད། ཅི་ཤར་རྒྱལ་པའི་དགོངས་པ་
ནམ་གུང་གཏི་མུག་ལ་སོགས་བཏང་བཞག་ཤེས་པར་བྱའོ། །འདྲེ་གཅོད་ནད་གཅོད་གཉིས་
312

ཉམས་ཁྲིད་སྙིང་གི་རྒྱ་ཅན་སོགས་ལེའུ་ཕྲན་སྐོར།
འཆར་བར་ཡིན། ༧ དགྲ་ནི་གློ་བུར་གཟུགས་བརྙན་དྲི་ཟའི་གྲོང་། འདྲེ་ནི་སྟོང་གཟུགས་མེ་ལོང་གཟུགས་བརྙན་བཞིན།
ནད་ནི་རྨི་ལམ་ཅི་བཞིན་བདེན་པ་མེད། ཐམས་ཅད་སྒྱུ་མའི་དཔེ་བརྒྱད་ཅི་བཞིན་ནོ། ༧ །འབྲིང་གིས་སྣང་གསུམ་སྒྱུ་
མའི་རོལ་རྩེད་ལ། བག་ཆགས་དབང་གིས་སྣང་ཚུལ་གློ་བུར་བ། ཐམས་ཅད་མི་རྟག་འགྱུར་བའི་རང་བཞིན་ཏུ། གང་
ཤར་གང་སྣང་དགེ་བའི་གྲོགས་སུ་འཁྱེར། ༧ དགྲ་ནི་ཐར་པའི་ལམ་འདྲེན་རྒྱལ་བས་བསྔགས། འདྲེ་ནི་སངས་རྒྱས་ཐུགས་
རྗེ་སྒྲུབ་པའི་གྲོགས། ནད་ནི་དགེ་བའི་བསྐུལ་མ་གསལ་འདེབས་མཆོག །སྣང་གསུམ་བླ་མ་རང་རིག་རང་ལས་ཤར།
ཐ་མས་ཐམས་ཅད་མར་ཤེས་སྙིང་རྗེའི་བློས། དུག་ལྔའི་དགྲ་ལ་བྱམས་པའི་མཚོན་གྱིས་བསྣུན། གནོད་བྱེད་འདྲེ་ལ་
དགའ་བའི་ལྕགས་ཀྱུས་བཏབ། ཉོན་མོངས་ནད་ལ་བཏང་སྙོམས་རྩི་རུ་བཏང་། ༧ དེ་ལྟར་དབང་པོའི་རིམ་པས་དགོངས་
སྤྱོད་ཚུལ། འདི་ཉིད་རྒྱུན་ཁྱེར་ཉོན་མོངས་གཡུལ་ལས་རྒྱལ། རྣམ་རྟོག་རང་ཞི་ཟུག་རྔུའི་ནད་ལས་གྲོལ། ཉམས་ལ་
བོག་འདོན་རིག་པ་གཅེར་བུར་འབྱིན། ༧ འདི་ནི་བཀའ་སླད་སྒྲ་བཅོས་མ་ཡིན་གཞུང་དོན་ཅི་བཞིན་དུ། ཅུང་ཟད་ཁྱེར་
བདེའི་ཕྱིར་དུ་བདག་གིས་འདི་ཉིད་བཀོད་པ་ལ། མ་རིག་དབང་གིས་འདི་ལ་ཉེས་པའི་འགལ་བ་གང་གྱུར་པ། མཁྱེན་
ལྡན་གོང་མ་རྣམས་ལ་བཤགས་ཤིང་དགེ་བ་འགྲོ་ལ་བསྔོ། ཞེས་སྙན་རྒྱུད་རིན་ཆེན་སྒྲོན་གསལ་གྱི་ཤོག་དྲིལ་དང་པོ་
གཅོད་ཀྱི་ཁྲིད་ཡིག་གི་ཟུར་བྱང་མན་ངག་དགོངས་གཅོད་རྣམ་གསུམ་ཞེས་བྱ་བ། འདི་ཉིད་ཀྱི་ཤོག་དྲིལ་ལ་བློས་གཞིག་
འགྲེལ་ཡང་ཡང་བཏང་སྐབས་འདི་བཞིན་གྱི་ཚིག་དོན་བློར་ཆུད་དེ་ཡི་གེར་མ་བཏབ་པ་རང་གིས་རྒྱུན་འཁྱེར་བྱེད་སྐབས།
དྲང་སྲོང་རདྣ་ཝེར་གྱིས་ཡང་ཡང་ཡི་གེར་བཏབ་དགོས་ཞེས་བསྐུལ་ཡང་བློའི་སྤོབ་པར་ཆུང་ཞིང་ཤེས་རབ་ཞན་པའི་
སྟོབས་ཀྱིས་བཏང་སྙོམས་སུ་བཞགས། སླར་ཡང་དགེ་སྦྱོར་ཚུ་མི་ཝེར་ཞི་ནས། འདི་ལྟར་གཅོད་ལ་དགོས་སོ་འཚལ།
དམིགས་པ། ཚིག་བཤད། རྟགས་ཚད། གཉན་སའི་བཙལ་ཐབས། ཕཊཿཀྱི་གདམས་པ་བཅས། ཐམས་ཅད་དཔེ་
ཐོག་གཅིག་ནས་ཤར་ཤར་བཏོན་ཆོག་པ་ཞིག་དགོས་ཞེས་ཡང་ནས་ཡང་དུ་བསྐུལ་ཞིང་བཟོད་དུ་མ་སྟེར་བས། བླུན་
པོས་ར་ཆོད་དུ་ཡི་གེར་བཀོད་པ་ལ། འོན་ཀྱང་གཏེར་བྱོན་ཀྱི་ཤོག་དྲིལ་ནས་བྱུང་བཞིན་ཚིག་གི་གསལ་ཁ་ཅུང་ཟད་སྤྲོས་
པ་ལས། དོན་དུ་གཏེར་ཚིག་གིས་མ་ཟིན་པའི་ཚིག་ཅིའང་འདིར་གསར་དུ་བྲིས་པ་མེད་ཅིང་། གཞན་རྩོམ་པ་ལས་འདི་
ཁྱད་པར་འཕགས་ཏེ། གཞུང་ཤོག་དྲིལ་ལ་གཙོར་བཟུང་། གཞན་ནས་ལེགས་ཆ་བླངས་ཏེ། ཤར་རྫ་གཡུང་དྲུང་ལྷུན་
པོའི་ཡང་དབེན་རི་ཁྲོད་བྲག་སེང་གེ་མཆོང་འདྲའི་འོག །ཤིང་གཡུ་ལོ་ལྗོན་པའི་ཚལ་གསེབ་ཏུ། གཤེན་གྱི་བཙུན་པ་བཀྲ་
313

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
ཤིས་རྒྱལ་མཚན་གྱིས་བསྟན་འགྲོ་སྤྱི་ལ་དམིགས་ནས་མེ་སྤྲེའུ་ཟླ་ཚེས་ལ་བཀོད་པས་ཀུན་ཏུ་འཕེལ་བ་གྱུར་ཅིག ཐ་ཚན་
མུ་ཙུག་སྨར་རོ།།